स्वर्ण मंदिर बेअदबी मामला: SGPC ने बताया कैसे अंदर गया आरोपी? फांसी की सजा की मांग की
पंजाब का माहौल बिगाड़ने की कोशिश को लेकर SGPC के अध्यक्ष हरजिंदर सिंह धामी ने प्रेस कॉन्फ्रेंस कर कहा कि बेअदबी की ये कोशिश पूरी प्लानिंग के तहत की गई थी। SGPC अध्यक्ष ने बताया कि आरोपी युवक सबसे पहले सुबह 8 बजे दिखायी दिया, हरकतें संदिग्ध दिखने पर उसे गेट पर रोका गया।
नई दिल्ली। अमृतसर के श्री हरमंदिर साहिब (स्वर्ण मंदिर) में बेअदबी की कोशिश मामले पर सोमवार को सिखों के सर्वोच्च धार्मिक निकाय शिरोमणि गुरुद्वारा प्रबंधक कमेटी (Shiromani Gurdwara Parbandhak Committee) के अध्यक्ष हरजिंदर सिंह धामी ने कहा कि श्रीदरबार साहिब की सुरक्षा में कोई चूक नहीं हुई है, सोची समझी साजिश की गई है।  सुबहह 10 बजकर 26 मिनट पर आरोपी दरबार साहिब में पहुंचा था। आरोपी ने श्रीदरबार साहिब में मत्था टेका और परिक्रमा की। आरोपी सुबह से लगातार श्रीदरबार साहिब के आसपास ही घूमता रहा। आरोपी 6 सेकेंड में ऐसा कूदा लगा जैसे कमांडो ट्रेनिंग लेकर आया हो। SGPC ने बेअदबी के लिए फांसी की सजा की मांग की। बेअदबी के लिए मौत की सजा हो। पंजाब का माहौल बिगाड़ने की कोशिश को लेकर SGPC के अध्यक्ष हरजिंदर सिंह धामी ने प्रेस कॉन्फ्रेंस कर कहा कि बेअदबी की ये कोशिश पूरी प्लानिंग के तहत की गई थी। SGPC अध्यक्ष ने बताया कि आरोपी युवक सबसे पहले सुबह 8 बजे दिखायी दिया, हरकतें संदिग्ध दिखने पर उसे गेट पर रोका गया। इसके थोड़ी देर बाद 9 बजकर 40 मिनट पर लंगर वाली साइड से आने की कोशिश की। लंगर लिया, चाय पीया और लंगर वाले गेट से अंदर एंटर कर गया। सुबह 10 बजकर 26 मिनट पर युवक दरबार साहिब में पहुंचा। मत्था टेका और परिक्रमा भी की। SGPC अध्यक्ष ने बताया कि 12 बजे आरोपी युवक बाहर निकल गया, लेकिन 2 बजकर 45 मिनट पर एक बार दिखा।  बेअदबी केस में कार्रवाई को लेकर कांग्रेस में मतभेद बेअदबी केस में कार्रवाई को लेकर कांग्रेस में मतभेद सामने आए हैं। नवजोत सिंह सिद्धू ने कहा कि बेअदबी के दोषियों को सरेआम फांसी पर लटका देना चाहिए, कुछ कट्टरपंथी ताकतें शांति भंग करना चाहती हैं। वहीं पंजाब कांग्रेस के पूर्व अध्यक्ष सुनील जाखड़ ने कहा कि आरोपी से पहले पूछताछ करनी चाहिए थी, अगर आरोपी जिंदा रहता तो साजिश की परत खुल सकती थी। शिरोमणि अकाली दल के अध्यक्ष सुखबीर सिंह बादल ने कहा कि दरबार साहिब में जो हुआ उससे बुरी बात कोई नहीं हो सकती, बहुत अफसोस की बात है कि डिप्टी कमिश्नर की जांच कमेटी बनाई है। इतने गंभीर मामले की जज की कमीशन बैठाकर जांच होनी चाहिए। इस बात से ही पता चलता है कि इनकी नीयत साफ नहीं है।स्वर्ण मंदिर बेअदबी की घटना के बाद केंद्र सरकार ने भेजा पंजाब सरकार को अलर्टस्वर्ण मंदिर बेअदबी की घटना के बाद केंद्र सरकार ने पंजाब सरकार को अलर्ट जारी किया है। केंद्र सरकार ने पंजाब के तमाम धार्मिक स्थलों, डेरों, मंदिरों, गुरुद्वारों और अन्य सभी धर्मों के धार्मिक स्थलों पर सुरक्षा बढ़ाने के निर्देश हैं। सूत्रों के मुताबिक, पंजाब का माहौल बिगाड़ने के लिए धार्मिक स्थल का इस्तेमाल करने की आशंका है। पंजाब में दंगे भड़काने और धार्मिक सद्भाव बिगाड़ने के लिए किसी भी धार्मिक स्थल पर बेअदबी या अन्य घटना करके माहौल बिगाड़ने की साजिश हो सकती है। केंद्र सरकार ने सारे धर्मिक स्थलों पर सीसीटीवी कैमरे लगाने और लगे कैमरे चेक करने के निर्देश जारी किया है। इसके साथ ही सीसीटीवी के डीवीआर में एक महीने का डाटा रखने के निर्देश दिया गया है। अलर्ट में तमाम धार्मिक स्थलों पर पंजाब पुलिस को सुरक्षा बढ़ाने और नजर रखने के निर्देश केंद्र सरकार की ओर से जारी किए गए हैं।